รายงานการกำกับดูแลกิจการของคณะกรรมการตรวจสอบ ประจำปี 2548

บริษัท แสนสิริ จำกัด (มหาชน)

รายงานนี้จัดทำขึ้นโดยคณะกรรมการตรวจสอบของบริษัท แสนสิริ จำกัด (มหาชน)
ซึ่งเป็นความเห็นของคณะกรรมการตรวจสอบเกี่ยวกับการกำกับดูแลกิจการ
โดยผ่านการพิจารณาจากที่ประชุมคณะกรรมการตรวจสอบ ครั้งที่ 1/2549 ซึ่งประชุมเมื่อวันที่ 24
กุมภาพันธ์ 2549 และที่ประชุมคณะกรรมการบริษัท ครั้งที่ 2/2549 เมื่อวันที่ 24 กุมภาพันธ์ 2549

คณะกรรมการตรวจสอบของบริษัท มีโครงสร้างที่เป็นอิสระจากผู้บริหารของบริษัท ซึ่งประกอบไปด้วย
ผู้ทรงคุณวุฒิ ซึ่งเป็นกรรมการที่เป็นอิสระจากผู้บริหารและผู้ถือหุ้นรายใหญ่ของบริษัท
และมีคุณสมบัติครบถ้วนตามประกาศตลาดหลักทรัพย์แห่งประเทศไทย ทั้งนี้
ที่ประชุมคณะกรรมการบริษัท แสนสิริ จำกัด (มหาชน) ครั้งที่ 6/2548 เมื่อวันที่ 14 พฤศจิกายน
2548 ได้มีมติแต่งตั้งคณะกรรมการตรวจสอบซึ่งพ้นจากตำแหน่งตามวาระ
ให้กลับเข้าดำรงตำแหน่งคณะกรรมการตรวจสอบต่อไปอีกวาระหนึ่ง
ปัจจุบันคณะกรรมการตรวจสอบของบริษัทมีจำนวน 4 คน และเลขานุการคณะกรรมการตรวจสอบ 1
คน ได้แก่

ประธานกรรมการตรวจสอบ

- นายโกวิทย์ โปษยานนท์

กรรมการตรวจสอบ

- นายวิศาล เชาวน์ชูเวชช

- นางสาวจิตรา ศรีสาคร

- นายดนุชา สินธวานนท์

เลขานุการคณะกรรมการตรวจสอบ

- นายฒาลิน เอี่ยมฐิติวัฒน์

คณะกรรมการตรวจสอบปฏิบัติหน้าที่ตามที่ได้รับมอบหมายจากคณะกรรมการบริษัท
โดยเป็นการปฏิบัติหน้าที่อย่างมีอิสระ
ไม่มีข้อจำกัดในการได้รับข้อมูลและได้รับความร่วมมือจากบริษัทเป็นอย่างดี
ซึ่งสอดคล้องตามข้อกำหนดของตลาดหลักทรัพย์แห่งประเทศไทย โดยในรอบปี 2548
ได้จัดให้มีการประชุมทั้งสิ้น 5 ครั้ง และได้มีการหารือร่วมกับผู้บริหาร ผู้สอบบัญชีภายนอก
และผู้ตรวจสอบภายใน ตามความเหมาะสม ทั้งนี้
การประชุมร่วมกับผู้สอบบัญชีภายนอกและผู้ตรวจสอบภายใน
เป็นการประชุมอิสระจากผู้บริหารของบริษัท ซึ่งสรุปสาระสำคัญได้ดังนี้

1. สอบทานงบการเงินรายไตรมาสและงบการเงินประจำปี
เพื่อนำเสนอให้คณะกรรมการบริษัทพิจารณาอนุมัติ
โดยได้สอบถามและรับฟังคำชี้แจงจากผู้บริหารในเรื่องที่เกี่ยวข้องอย่างชัดเจนและเพียงพอ
อีกทั้งได้พิจารณา งบการเงินที่ผ่านการสอบทานและตรวจสอบจากผู้สอบบัญชีภายนอก ซึ่งพบว่า
รายงานทางการเงินดังกล่าวมีความถูกต้องตามที่ควรในสาระสำคัญตามมาตรฐานทางบัญชีที่ยอมรับโดยทั่วไป
รวมทั้งมีกระบวนการจัดทำและเปิดเผยข้อมูลในงบการเงินอย่างถูกต้องครบถ้วน
เพียงพอและทันเวลา

2. สอบทานระบบการควบคุมภายใน โดยได้สอบทานร่วมกับผู้ตรวจสอบภายในอย่างสม่ำเสมอ
เพื่อประเมินประสิทธิผลและความเพียงพอของระบบการควบคุมภายใน
ซึ่งคณะกรรมการตรวจสอบมีความเห็นว่า บริษัทมีระบบการควบคุมภายในที่เพียงพอ เหมาะสม
และมีการปรับปรุงแก้ไขให้สอดคล้องกับสถานการณ์ที่เปลี่ยนแปลงไปอย่างมีประสิทธิภาพ
เพื่อให้การดำเนินงานของบริษัทและบริษัทย่อยบรรลุวัตถุประสงค์ที่กำหนดไว้และสอดคล้องกับกฎหมายและกฎระเบียบที่เกี่ยวข้อง
และไม่พบประเด็นปัญหาหรือข้อบกพร่องที่เป็นสาระสำคัญซึ่งอาจก่อให้เกิดความเสียหายต่อการดำเนินงานของบริษัทแต่ประการใด
นอกจากนี้
คณะกรรมการตรวจสอบยังได้เน้นย้ำให้ฝ่ายบริหารปรับปรุงระบบการควบคุมภายในให้มีประสิทธิผลอย่างต่อเนื่อง

3. สอบทานการปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์

หรือกฎหมายที่เกี่ยวข้องกับธุรกิจของบริษัท
รวมถึงการสอบทานการเปิดเผยข้อมูลของบริษัทในกรณีที่เกิดรายการที่เกี่ยวโยงกัน
หรือรายการที่อาจมีความขัดแย้งทางผลประโยชน์
โดยคณะกรรมการตรวจสอบได้ให้ความเห็นชอบต่อรายการดังกล่าวเพื่อนำเสนอให้คณะกรรมการบริษัทพิจารณาอนุมัติก่อนเข้าทำรายการ
เพื่อให้เกิดความโปร่งใสและเป็นไปตามหลักเกณฑ์ของตลาดหลักทรัพย์แห่งประเทศไทย
ซึ่งคณะกรรมการตรวจสอบมีความเห็นว่า
ไม่พบประเด็นที่เป็นสาระสำคัญในเรื่องการไม่ปฏิบัติตามหลักเกณฑ์ของรายการที่เกี่ยวโยงกัน
หรือรายการที่อาจมีความขัดแย้งทางผลประโยชน์

4. กำกับดูแลงานตรวจสอบภายใน โดยคณะกรรมการตรวจสอบได้ประชุมร่วมกับผู้ตรวจสอบภายใน
และได้สอบทานผลการตรวจสอบภายในทุกไตรมาส ซึ่งในปี 2548
ได้มีการรวบรวมเรื่องที่เป็นสาระสำคัญชี้แจงแนวทางแก้ไขให้หน่วยงานที่เกี่ยวข้องได้นำไปป้องกันหรือลดความเสี่ยงที่อาจจะเกิดขึ้น
รวมทั้งได้มีการพัฒนาวิธีการตรวจสอบโดยใช้ประโยชน์จากระบบเทคโนโลยีสารสนเทศอย่างเต็มที่
ซึ่งจากการสอบทาน คณะกรรมการตรวจสอบมีความเห็นว่า
การตรวจสอบภายในของบริษัทเป็นไปอย่างอิสระ เพียงพอ และมีประสิทธิผล
อีกทั้งมีระบบการรักษาความปลอดภัยของข้อมูลที่เพียงพอและเหมาะสม

ในการดำเนินงานของบริษัท ในรอบปี 2548
คณะกรรมการตรวจสอบได้พิจารณาโดยสรุปในภาพรวมแล้ว เห็นว่า บริษัทยึดมั่นในจริยธรรมธุรกิจ
ระบบการปฏิบัติงานของบริษัทมีระบบการควบคุมภายในที่มีประสิทธิผล
มีการบริหารความเสี่ยงอย่างรัดกุมเพียงพอ และมีการกำกับดูแลกิจการโดยยึดหลักความโปร่งใส
ความซื่อสัตย์ ความรับผิดชอบต่อผลการปฏิบัติงานตามหน้าที่ และความสามารถในการแข่งขัน
รวมทั้งมีการปฏิบัติตามหลักเกณฑ์ที่ทางการกำหนด ซึ่งคณะกรรมการตรวจสอบเชื่อมั่นว่า
บริษัทมีความมุ่งมั่นที่จะพัฒนาปรับปรุงระบบการปฏิบัติงานให้ดีขึ้นอย่างต่อเนื่อง
ซึ่งย่อมมีส่วนผลักดันให้องค์กรมีระบบการบริหารจัดการที่ดี เป็นไปตามหลักบรรษัทภิบาลที่ดี
มีความโปร่งใสในการดำเนินงาน ตรวจสอบได้ และรักษาผลประโยชน์ของผู้มีส่วนเกี่ยวข้องทุกฝ่าย

[] ในนามคณะกรรมการตรวจสอบ

  (นายโกวิทย์ โปษยานนท์)

ประธานกรรมการตรวจสอบ

24 กุมภาพันธ์ 2549